ประกาศเทศบาลตำบลบางปะกงพรหมเทพรังสรรค์
เรื่อง  ประมูลจ้างโครงการก่อสร้างถนนคอนกรีตเสริมเหล็กสายเลียบคลอง ป.พิบูลย์สงครามฝั่งซ้าย
จากถนนคอนกรีตเดิมถึงบริเวณคลองขวาง
หมู่ที่ ๑๖ ตำบลบางปะกง อำเภอบางปะกง จังหวัดฉะเชิงเทรา
ด้วยระบบอิเล็กทรอนิกส์ เลขที่  E ๑/๒๕๕๗
- - - - - - - - - - - - - - - - - - - - - - - - - - -

เทศบาลตำบลบางปะกงพรหมเทพรังสรรค์ มีความประสงค์จะประมูลจ้างด้วยระบบอิเล็กทรอนิกส์โครงการก่อสร้างถนนคอนกรีตเสริมเหล็กสายเลียบคลอง ป.พิบูลย์สงครามฝั่งซ้าย จากถนนคอนกรีตเดิมถึงบริเวณคลองขวาง หมู่ที่ ๑๖ ตำบลบางปะกง อำเภอบางปะกง จังหวัดฉะเชิงเทรา ขนาดผิวจราจรกว้าง ๕.๐๐ เมตร ระยะทางยาว ๕๓๐.๐๐ เมตร หรือมีพื้นที่ไม่น้อยกว่า ๒,๖๕๐.๐๐ ตารางเมตร และพื้นที่คอนกรีตเสริมเหล็กบริเวณคอสะพานข้ามคลอง ป.พิบูลย์สงครามพื้นที่ไม่น้อยกว่า ๕๐.๐๐ ตารางเมตร รายละเอียดตามแบบแปลนเทศบาลตำบลบางปะกงพรหมเทพรังสรรค์ เลขที่ ๗/๒๕๕๗ พร้อมป้ายโครงการ ราคากลางจำนวน ๒,๑๔๐,๐๐๐.-บาท (-สองล้านหนึ่งแสนสี่หมื่นบาทถ้วน-) วงเงินงบประมาณตามเทศบัญญัติ ๒,๑๐๙,๒๐๐.-บาท (-สองล้านหนึ่งแสนเก้าพันสองร้อยบาทถ้วน-)

                   ผู้มีสิทธิเสนอราคาจะต้องมีคุณสมบัติ ดังต่อไปนี้

๑.      ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

๒.ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และหรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๗

๔.ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

๕.ผู้ประสงค์จะเสนอราคาต้องมีผลงานก่อสร้างประเภทเดียวกัน สัญญาเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า ๑,๐๐๐,๐๐๐.-บาท (หนึ่งล้านบาทถ้วน) และเป็นผลงานที่เป็นคู่สัญญาโดยตรงกับส่วนราชการ หรือหน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือ 

๖.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๗.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ตามข้อ ๑๖ ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

๘.คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่า ไม่เกินสามหมื่นบาทคู่สัญญาอาจจ่ายเป็นเงินสดได้

กำหนดดูสถานที่ก่อสร้าง (ให้ช่างควบคุมงานเป็นผู้พาไปดูสถานที่ดำเนินการ) ในวันที่ ๑๓ มิถุนายน ๒๕๕๗ ระหว่างเวลา ๑๔.๐๐ น.ถึง ๑๖.๓๐ น. ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันที่ ๑๓ มิถุนายน ๒๕๕๗ เวลา ๑๓.๐๐ น.เป็นต้นไป

กำหนดยื่นเอกสารประมูลจ้างด้วยระบบอิเล็กทรอนิกส์ในวันที่ ๒๓ มิถุนายน ๒๕๕๗ ระหว่างเวลา ๐๙.๐๐ น. – ๑๑.๐๐ น. ณ ห้องประชุมเทศบาลตำบลบางปะกงพรหมเทพรังสรรค์

กำหนดวันอบรมวิธีการประมูลด้วยระบบอิเล็กทรอนิกส์ ในวันที่ ๒๖ มิถุนายน ๒๕๕๗ และทดสอบระบบในวันที่ ๒๗ มิถุนายน ๒๕๕๗ ณ บริษัท พันธวณิช จำกัด เพื่อขอรับเลขประจำตัว (User ID) และรหัสผ่าน (password) ในการประมูล

        กำหนดวันประมูลจ้างด้วยระบบอิเล็กทรอนิกส์ ในวันที่ ๓๐ มิถุนายน ๒๕๕๗ ระหว่างเวลา ๑๐.๐๐ น.ถึง ๑๐.๓๐ น.                   
                         ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ E ๑/๒๕๕๗  ในราคาชุดละ ๑,๕๐๐.-บาท (-หนึ่งพันห้าร้อยบาทถ้วน-) ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ระหว่างวันที่ ๔ มิถุนายน ๒๕๕๗ ถึงวันที่ ๑๓ มิถุนายน ๒๕๕๗ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง

                   จึงประกาศมาเพื่อทราบโดยทั่วกัน





                                                ประกาศ  ณ  วันที่  ๔  มิถุนายน พ.ศ. ๒๕๕๗         

